cyanic-selkie/wikianc huggingface dataset:
Bribri (språk)
Teksteksempel
dattera var veldig stor, hun het Irìria,
mora hennes het Nãmã̀itãmĩ,
bestemora hennes het Namã̀sĩã.
Jordas mor var Nãmã̀itãmĩ, faren hennes het Sula',
han er jordas far, han heter Sula'.
Alt det så Sibö̀, han hadde stått og sett på det.
Da arbeida han, han arbeider hele tida.
Da han skulle opplyse verden,
dro han for å hente jorda.
Det tause flertall
Det tause flertall er en norsk spillefilm fra 1977, regissert av Svend Wam etter et manus av Wam & Vennerød. Dette var første film på Mefistofilm A/S, som var blitt etablert i 1975.
Handling
Øystein bor i en liten og forfallen leilighet like utenfor Oslo sentrum. Han er et ungt menneske blant tusener andre. I motsetning til dem har han ingen agenda eller egne meninger. Han spiser pølser med rekesalat, spagetti på boks og frosne hamburgere, og tar hele pils. Øystein spiller på travbanen, går på diskotek, liker seg godt på puber, og er på konstant leting etter noen å gifte seg med. Øysteins far sitter fastlåst i TV-stolen, og har bestemt seg for å bli sittende. Han røyker pipe, leser Programbladet, tygger smertestillende tabletter og sier gjennomsnittlig fire ord i døgnet. Moren spiser Mon Cheri og After Eight, mens hun ominnreder og prater ustoppelig. Øystein blir så sammen med feministen Britt. Britt har vært gift, og har barn fra før. Hun har klare aggresjoner til vanetenkning og tradisjonsbundne verdier. Hun ønsker å utvikle seg som et fritt og selvstendig menneske, og kan ikke binde seg til noen. Bruddet går hardt over Øystein.
Om filmen
Filmen hadde premiere 11. mars 1977 og er internasjonalt kjent som The Silent Majority. Det foreligger planer om DVD-utgivelse, men foreløpig er ikke filmen gitt ut på DVD.
Waldemar Tietgens
Waldemar Tietgens (født 26. mars 1879, død 28. juli 1917) var en tysk roer som deltok i OL 1900 i Paris.
Tietgens ble olympisk mester i roing under OL 1900 i Paris. Han vant firer med styrmann sammen med Gustav Ludwig Goßler, Oscar Goßler, Walther Katzenstein og Carl-Alfred Goßler som styrmann. Mannskapet representerte Germania R.C. Hamburg.
Det ble gjennomført to finaler med firer med styrmann og begge er av IOC erklært som olympiske finaler der utøverne i begge finalerne er oppført som medaljører. I den første finalen ble medaljene fordelt slik, Frankrike – gull og sølv Tyskland fikk bronse. I den andre finalen; Tyskland gull og bronse og Nederland fikk sølv.
Oscar Goßler
Oskar Goßler (født 26. juni 1875, død 15. februar 1953) var en tysk roer som deltok i OL 1900 i Paris.
Goßler ble olympisk mester i roing under OL 1900 i Paris. Han vant firer med styrmann sammen med Gustav Ludvig Goßler, Walther Katzenstein, Waldemar Tietgens og Carl-Alfred Goßler som styrmann. Mannskapet representerte Germania R.C. Hamburg.
Det ble gjennomført to finaler med firer med styrmann og begge er av IOC erklært som olympiske finaler der utøverne i begge finalerne er oppført som medaljører. I den første finalen ble medaljene fordelt slik, Frankrike – gull og sølv Tyskland fikk bronse. I den andre finalen; Tyskland gull og bronse og Nederland fikk sølv.
Highcomp
HighComp AS er et norsk selskap som jobber med glassfiberarmert polyester (vinylester). Selskapet er spesialisert på produksjon av vakuuminjiserte produkter for bruk offshore/subsea. Produktene brukes til å dekke over oljerelaterte installasjoner for beskyttelse mot overtråling og fallende last/objekter. HighComp AS holder til i Bokn kommune i Rogaland.
PlexPay
PlexPay markedsførte seg som en eventyrlig investeringsmulighet der innskutte midler skulle gi en avkastning på opptil 3 % pr. bankdag. På kort tid økte medlemsmassen kraftig, og det ble investert rundt 100 millioner i selskapet. Selve inntjeningssystemet ble kalt Global Profit System og ble oppgitt å gi inntjening fra høyrisikoinvesteringer. I virkeligheten ble medlemmenes uttak finansiert av stadig nye medlemmers innskudd. Deler av pengene ble investert i konseptet People in Profit System.
Politiets aksjon
Totalt hadde PlexPay 16 718 medlemmer da Politiet valgte å aksjonere mot virksomheten i september 2005 etter et tips fra Selbu Sparebank etter mistanke om hvitvasking ved overføring av et stort pengebeløp ut av landet. Det ble gjort beslag i datautstyr og bankkonti ble frosset. Frode Jørgensen ble også varetektsfengslet mistenkt for grovt bedrageri, og han fikk også personlige eiendeler inndratt.
Dom
Jørgensen ble i Trondheim tingrett dømt til fengsel i to år og seks måneder, mens Jarle Johansen fikk ett år og ni måneder. Begge ble samtidig fradømt eiendeler. Dommen ble anket først til Frostating lagmannsrett og siden til Høyesterett, men ankene ble endelig forkastet 15. desember 2009.
PlexPay ble også beordret å stanse sin virksomhet av amerikanske myndigheter.
Det ble anslått av 65 millioner kroner var forsøkt unndratt beskatning i Norge av det som ble utbetalt som gevinster til dem som tjente penger på pyramidespillet.
Etterspill
Allerede før dommen mot Jørgensen var endelig stadfestet hadde han vært med på å etablere nettverksselskapet Juugo. Lotteritilsynet advarte tidlig mot selskapet og mente at det var et klassisk pyramidespill i strid med Lotteriloven. Dette ble ingen stor suksess, og inspirert av Ponzi-svindelen Zeek Rewards etablerte han i 2011 selskapet Bidify som senere byttet navn til MyCenterBid.
Theta-gruppen
Theta-gruppen var en motstandsgruppe lokalisert på og ved Bryggen i Bergen under andre verdenskrig. Gruppen var operativ fra desember 1941 til juni 1942. Gruppens kjernevirksomhet var illegal radiokommunikasjon med de allierte, men de gjennomførte også sabotasjeoppdrag. En av gruppens store bragder var i forbindelse med senkningen av krigsskipet «Tirpitz» i november 1944.
Opprettelse og virksomhet
Etter invasjonen av Norge våren 1940, vokste det høsten 1940 frem en vennegruppe i Bergen med Jan Dahm og Bjarne Winter Thorsen i spissen. De hadde et felles siktemål; å få kontakt med norske myndigheter i England, med den hensikt i å fortsette kampen mot de tyske okkupantene, bak deres egne linjer. For å gjøre dette, var nødvendig teknisk utstyr samt et oppholdssted viktige forutsetninger. Karene hadde tilgang på et skjult lokale på Bryggen i Bergen, som de fritt kunne disponere. Dette rommet utgjør nå Thetamuseet. Bryggen var under krigen et uoversiktlig område, hvor et lite rom vanskelig kunne oppdages. Winter Thorsen reiste til England for å gå til anskaffelse av radioutstyr samt enkel opplæring. Etter hans hjemkomst startet informasjonsutvekslingen med de allierte i England. Tyske styrkers bevegelser opptok gruppens hovedfokus. Det største slagskipet i den tyske krigsmarinen under andre verdenskrig, «Tirpitz», var fryktet av de allierte styrkene. Theta-gruppen samlet og videresendte informasjon om hvor skipet befant seg, noe som var avgjørende for at britiske bombefly til slutt klarte å senke skipet i november 1944.
Minnesmerke
Der hvor konsentrasjonsleiren Dautmergen tidligere lå, er det i dag reist et stort kors, omkranset av minnesteiner. Ved foten av minnesmerket står en innskrift som i norsk oversettelse lyder: «Her hviler ofrene for en hensynsløs vold. I leiren Schöberg (Dautmergen) led og døde for sin overbevisnings skyld i tiden Januar 1944-mai 1945, 1.777 politiske fanger, heriblant 5 belgiere, 18 tyskere, 110 franskmenn, 6 hollendere, 18 italienere, 97 jugoslaver, 99 lettere og litauere, 9 nordmenn, 12 sveitsere, 4 tsjekkoslovaker, 248 ungarere og 330 statsløse». Med «statsløse» menes jøder og sigøynere. Når det gjelder døde nordmenn er det et tall som står på minnesmerket, 9, feil. Rett tall er 12.
Northern blot
Northern blot
Northern blot er en molekylærbiologisk metode som brukes for å undersøke mengden av et bestemt mRNA molekyl. Denne prosessen som består i at en RNA-prøve separeres på en agarose-gelé og hybridiseres til en merket RNA-sekvens som er komplementær til strengen som skal måles. Merkingen gjøres ved å binde strengen til radioaktive markører. Komplementære RNA-strenger binder seg til hverandre, og konsentrasjonen av den merkede komplementærstrengen følger derfor konsentrasjonen av den strengen som måles. Northern blotting forutsetter bruk av radioaktive stoffer og kan gi lavere datakvalitet enn mer moderne metoder (fordi målingen gjøres ved å analysere bilder av geleen), men brukes fortsatt.
Canal du Midi
Canal du Midi er en 24 mil lang kanal i Syd-Frankrike, som forbinder Garonneelven med Middelhavet. Kanalen løper fra byen Toulouse og østover til middelhavshavnen i Sète, som ble grunnlagt kun for å betjene kanalens østre endepunkt. Canal du Midi og Canal Latéral à la Garonne utgjør sammen Canal des Deux Mers («kanalen av de to hav»). De forbinder Atlanterhavet og Middelhavet og er Frankrikes lengste kunstige farbare vannvei.
Canal du Midi ble satt på UNESCOs verdensarvliste den 7. desember 1996, og blir av UNESCO beskrevet som en av de betydeligste sivile ingeniørprestasjoner i moderne tid, og som en viktig forutsetning for den industrielle revolusjon.
Historie
Hovedhensikten med byggingen av kanalen var å slippe den lange reisen rundt det fiendtlige Spania på veien mellom Atlanterhavet og Middelhavet. På 1600-tallet tok denne reisen en hel måned. Det var spesielt kornhandelen som satte fart på konstruksjonen av kanalen.
Kanalsystemet ble konstruert av ingeniøren Pierre Paul Riquet (mellom 1604 og 1609-1. oktober 1680), som tidligere hadde jobbet som skatteinnkrever for kong Ludvig XIV (1638–1715). Tretti år før byggestart hadde Riquets far deltatt i en studie av et lignende prosjekt. I 1666 løste Riquet hovedproblemet: Å finne vannskillet mellom Middelhavet og Atlanterhavet. Det sies at da han var på befaring i høydene, så han en stein falle ut fra en demning, og så at vannet rant i begge retningene. 5. oktober 1666 ga finansminister Jean-Baptiste Colbert klarsignal til bygging av kanalen. Arbeidet ble støttet av kongen og Colbert. Byggekostnadene ble fordelt med 40% på kongen, 40% på provinsen og 20% på Riquet, selv om det var han som ble stående som eier av kanalen.
Det var ikke bare handelen som fikk Ludvig XIV til å støtte byggingen av kanalen. Både keiser Augustus (63 f.Kr.-14 e.Kr), keiser Nero (37-68 e.Kr.), Karl den store (742-814), Frans I (1494–1547), Karl IX (1550–1574) og Henrik IV (1553–1610) hadde tenkt på en slik kanal før ham. Da kongen aksepterte forespørselen fra Riquet om å få bygge kanalen i 1662, så han det formålstjenlig å berøve Spania for litt av deres ressurser, i tillegg til at han fikk markert sin regjeringsperiode med et uforgjengelig byggverk.
Kanalen ble påbegynt i 1667, og i 1669 var det anbudsinnbydelse for utbyggingen av havnen i Sète. Konstruksjonsarbeidet var krevende og mange tekniske problemer måtte løses, blant annet å finne vann for å fylle i kanalen. Riquet utviklet et system med demninger for å samle vann fra fjellene, og nølte ikke med å bygge tunneler og kanalbroer. I 1676 var seksjonen mellom Béziers og Thauestuariet ferdig. Kanalen ble offisielt åpnet som Canal Royal de Languedoc den 24. mai 1681. Riquet døde kun seks måneder før kanalen ble åpnet for ferdsel. I byggetiden jobbet 12 000 arbeidere med kanalen, og 7 000 000m³ jord ble gravet ut. Etter revolusjonen i 1789 ble navnet Canal Royal de Languedoc endret til det mer demokratiske navnet Canal du Midi.
Canal du Midi ble en suksess og førte med seg velstand til byene langs bredden. I perioden 1838–1852 ble kanalen forlenget med Canal Latéral à la Garonne forbi Toulouse. Trafikken økte jevnt fram til 1857, da jernbanelinjen Sète-Bordeaux ble innviet og trafikken på kanalen ble redusert til det minimale. Den franske republikk kjøpte kanalen av Riquets arvinger i 1897. Godstrafikken opphørte på 1970-tallet, og i dag blir den mest brukt til turisme. Canal du Midi den eldste kanalen i Europa som fremdeles er i drift.
Konstruksjonen av Canal du Midi ble ansett som det største prosjektet på 1600-tallet. Selv i dag kan man beundre den imponerende ingeniørkunsten som ble utført på kanalen. Doble rekker med trær kanter breddene i nesten hele kanalens lengde, noe som gir Canal du Midi et spesielt særtrekk. Trærne har også den funksjonen at de hindrer tap av vann gjennom fordamping.
Kanalens profil
Kanalen begynner på 132 moh i Toulouse (1), og stiger til 193 moh ved Seuil de Naurouze (2); vannskillet mellom Atlanterhavet og Middelhavet.
Videre passeres byene Castelnaudary (3; i Aude, Languedoc-Roussillon), Carcassonne (4; også i Aude), Trebés (5; også i Aude), Béziers (Hérault, Languedoc-Roussillon) like etter Fonserannes-slusene (6), Agde (7; i Hérault, Languedoc-Roussillon) og til sist Sète (8; også i Hérault) ved Middelhavet.
Konstruksjon
Det ble bygget 103 sluser for å gjøre det mulig å forsere den store høydeforskjellen i kanalen. Den største utfordringen med konstruksjonen var å fa kanalen fylt med vann, siden det høyeste punktet, Naurouze vest for Carcassonne, lå 189 meter over havet. Her er vannskillet, og vannet renner hver sin vei mot Atlanterhavet og Middelhavet. Riquet løste dette ved å bygge et system av reservoarer i Montagne Noire, for å samle avrenningsvann fra høydene. Denne massive dammen er 700 meter lang, 30 meter over elveleiet og fundamentet er 120 meter tykt. Arbeidet med dammen ble utført av hundrevis av lokale kvinner som bar jord i kurver.
Til sammen har kanalen 328 strukturer som i tillegg til slusene omfatter dammer, 130 broer og en tunnel, Malpastunnelen.
Malpastunnelen
Canal du Midi var den første kanalen som hadde passasje igjennom en tunnel. Malpastunnelen er en 173 meter lang og går under en ås ved Enserune. Den ble gravet ut i 1679, og er et symbol på Pierre-Paul Riquets stahet. Da utbyggingen av kanalen nådde Enserune, oppdaget han til sin skuffelse at under noen meter med veldig hard stein besto grunnen av løs og smuldrende sandstein. Den franske finansministeren Colbert ble raskt alarmert om situasjonen, og arbeidet ble stanset. Hele prosjektet var truet, og Colbert annonserte en befaring for å bestemme prosjektets framtid. Riquet beordret likevel at arbeidet skulle fortsette i hemmelighet, til tross for risikoen for at tunnelen skulle kollapse. På mindre enn åtte dager ble tunnelen utgravd, støttet opp av en betonghvelving fra ende til ende. Under befaringen kunne Riquet vise fram tunnelen i lyset fra fakler. Tunnelen fikk navnet Malpas, som betyr «dårlig passasje». Malpastunnelen er 6 meter høy og 8,5 meter bred.
Kongsvollen
Fjellsiden fra toppen og ned til sjøen i sørøst er vernet som Alstranda naturreservat.
Det er god sti til toppen, noe luftig den siste biten.
Canal du Midi
Fonserannes
Fonserannes er et trappesystem av sluser som består av åtte kammre med økende høyde som fører båter opp eller ned 21,5 meter over en lengde på rundt 300 meter. Den nederste slusen gir tilgang til elven Orb. Slusene viser en imponerende ingeniørkunst, og er Languedoc-Roussillons tredje mest besøkte turistattraksjon, etter Pont du Gard og Carcassonne. I dag er kun sju av slusene i bruk.
Den runde slusen i Agde
I byen Agde lå kanalens eneste sirkelrunde sluse, som også var verdens eneste sirkelrunde sluse. Den ble bygget i 1679-1680, for å betjene tre vannveier som møtes i området, en av dem er elven Herault. Via elven kan båter komme fortere til Middelhavet. Slusen ble modifisert til å møte standarden for båter på 36 meter, like før nedgangen i trafikken på slutten av 1800-tallet.
Canal du Midi i dag
Den franske staten eier Canal du Midi, og som de fleste kanaler (og noen elver) i Frankrike, drives kanalen i dag av VNF (Voies Navigables de France). Fram til 1980-tallet ble kanalen hovedsakelig brukt til godstransport mellom Atlanterhavet og Middelhavet. I dag trekker kanaler som Canal du Midi mange turister, enten med egne båter eller leiebåter. Kanalen har en femtedel av all kanal- eller elveturisme i Frankrike, og 80% av turistene er utlendinger, hovedsakelig tyskere, sveitsere og engelskmenn.
Båter som skal ferdes på kanalen må ha en maks høyde over vannet på 2,46 meter og en maks dybde under vannet på 1,39 meter. Kanalen er åpen hele året, men i november og desember er ofte deler av den stengt for vedlikehold. Den minste slusestørrelsen er 30,5 x 5,34 meter.
Aktiviteter på eller ved Canal du Midi:
Steven Cherundolo
Steven Cherundolo (født 19. februar 1979 i Rockford i Illinois) er en amerikansk fotballtrener og tidligere fotballspiller som er hovedtrener for Los Angeles FC.
Spillerkarriere
Han spiller rollen som midtstopper og er forsvarsspiller for fotballklubben Hannover 96 i den tyske Bundesliga. Cherundolo vokste opp i San Diego og gikk på Mt. Karamell High School i Rancho Penasquitos. Som ungdom spilte han for klubben La Jolla Nomads som var en del av California State Championship, hele seks ganger med ham på spillelisten.
Før han ble en del av Hannover 96, spilte Cherundolo i to år med college fotball ved University of Portland mellom 1997 og 1998. Som førsteårsstudent ble han kåret til West Coast Conference Freshman of the Year.
Den engelske Premier League-klubben Bolton Wanderers FC ble enige om en avtale med den tyske Hannover angående Cherundolo i 2005, men han avslo kontrakten og valgte å forbli i Tyskland og spille for Hannover, som han signerte en kontraktsforlengelse med sommeren 2007.
Cherundolo hadde stor suksess mens han spilte for det tyske Bundesliga. Cherundolo debuterte for det amerikanske landslaget mot den 8. september 1999. Selv om han var på spillelisten for FIFA World Cup i 2002 ble Cherundolo skadet på en fotballtrening kort tid før arrangementet skulle starte, og han var ikke i stand til å spille. I stedet var han med på CONCACAF Gold Cup i 2005,
Den 2. mai 2006 ble Cherundolo kalt inn til å stå på USAs spilleliste for fotball-VM i Tyskland. Cherundolo spilte ikke under 2009 FIFA Confederations Cup grunnet annen skade, men returnerte som kaptein USA i 2009 CONCACAF Gold Cup.
Miguel Hernández
Miguel Hernández Gilabert (født 30. oktober 1910 i Orihuela, død 28. mars 1942 i Alicante ) var en spansk forfatter. Hernández var en av 1900-tallets viktigste spanske forfattere og en av de ledende figurene i den såkalte 27-generasjonen i den spansk litteraturverden.
Dikt i norsk oversettelse
Opplysninger om originaltitler og oversetter er hentet fra Lorentzen: Spansk poesi i Norge.
Eline Simonsen Haga
Eline Simonsen Haga (født 25. mai 1972 i Oslo) er en norsk journalist og rusarbeider som har vært daglig leder av nettportalen Narkoman.net.
Haga er utdannet journalist. Hun er en av grunnleggerne av Narkoman.net og var daglig leder for nettstedet i perioden 2004 til 2008.
Hun spilte rollen som Guro i barne-serien Guro (1980). Hun er datter av Bente Simonsen og Bjørn Haga. Begge foreldrene var ansatt i NRK da hun i 1979 ble «oppdaget» av Vibeke Sæther, som mente hun «hadde noe av Guro i seg».
Tveitaparken
Parken ligger mellom høyblokkene i Nåkkves vei 3 til 11 i øst og Erlends vei i vest. I parken finnes blant annet lekeområde, benker, fellesgrill og rosebed. I parken ligger Tveita parsellhager.
Arealet er ca. 21 dekar, av dette 3 dekar parsellhage.
Papilio polytes
Papilio polytes er en sommerfugl i familiegruppen svalestjerter. Den lever i sørøst i Asia
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Paringen skjer ved sammenkobling mellom de to kjønnene.
Larven er radikalt forskjellige fra de voksne, både i levevis og i kroppsbygning. Larven lever som plantespiser.
Papilio polytes tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Kjempelerk
Kjempelerk (Larix occidentalis) er et bartre i lerkeslekta av furufamilien (Pinaceae). Det er et svært høyt tre med høythengende, åpen krone og store grener, inntil 80 meter høyt.
Arten blir 60–80 m høy, diameter inntil 150 cm. Grenene står litt oppover, men unge grener henger ofte litt på disse. Barken er oransjebrun eller rødaktig mellombrun, unge skudd med brun eller gulbrun bark, hårløse og nedhengende med knopper. De mellom- eller lysegrønne nålene er 2-5 cm lange og trekantede i snitt. De tette bladsamlingene avløses ytterst på skuddene av kortere, mer enkeltstående blader, akkurat som hos amerikalerk. Om høsten blir bladene gule og felles. Konglene inntil 4 cm lange, og slankt oppstående, mørkebrune med 40–80 åpne og nedbrettede skjell. Modnes til en rødaktig, siden mørkt rødbrun kongle på fire til seks måneder. Minner om en mindre utgave av sikkimlerkens kongler. Gamle, gråbrune kongler henger i flere år på treet.
Frøene er viktige om vinteren for mange fuglearter. Trevirket er populært for båtbygging, og treet gir også en slags terpentin. Trevirket er også populært på leirbålet i Nord-Amerika.
Arten vokser på 500–2400 meters høyde og tåler −50 °C. Utbredelsen er i det vestlige Nord-Amerika – med Britisk Columbia, Alberta, Idaho, Montana, Washington og Oregon. Det ble innført til Storbritannia i 1881, men når aldri stor høyde i parkene i Europa.
Fylkesvei 243 (Hordaland)
Fylkesvei 243 (Fv243) i Hordaland gikk mellom Salhus og Tellevik i Bergen kommune. Veien var 1,8 km lang.
Mabel, Fatty and the Law
Mabel, Fatty and the Law er en amerikansk stumfilm fra 1915, regissert av Fatty Arbuckle.
Fylkesvei 243 (Hordaland)
2019 ble veien del av fylkesvei 5300.
Mabel, Fatty and the Law
Handling
I en liten by-park blir det opprettholdt streng årvåkenhet mot flørting. Mabel, en ung og vakker kone med en kjedelig ektemann, morer seg uskyldig med den ufarlige oppmerksomheten til Fatty. Samtidig nyter Fatty også denne situasjonen, fordi dette er en av de sjeldne tilfellene hvor han kan unngå sin kones fangevokter-lignende årvåkenhet.
I mellomtiden holder Fattys kone og Mabels ektemann på med et lignende spill i parken. Men dette blir oppdaget av politiet, og en oppsiktsvekkende pågripelse følger. Begge ektepar blir nødt til å møte i en rettssak, hvor en rekke komplikasjoner oppstår.
Club Bamin Real Potosí
Club Bamin Real Potosí (stiftet 20. oktober 1941) er en boliviansk fotballklubb i byen Potosí, som spiller i Liga de Fútbol Profesional Boliviano.
Walther Katzenstein
Walter Katzenstein (født 8. oktober 1878 i Lisboa i Portugal, død 9. august 1929 i Hamburg) var en tysk roer som deltok i OL 1900 i Paris.
Katzenstein ble olympisk mester i roing under OL 1900 i Paris. Han vant firer med styrmann sammen med Gustav Ludwig Goßler, Oscar Goßler, Waldemar Tietgens og Carl-Alfred Goßler som styrmann. Mannskapet representerte Germania R.C. Hamburg.
Det ble gjennomført to finaler med firer med styrmann og begge er av IOC erklært som olympiske finaler der utøverne i begge finalerne er oppført som medaljører. I den første finalen ble medaljene fordelt slik, Frankrike – gull og sølv Tyskland fikk bronse. I den andre finalen; Tyskland gull og bronse og Nederland fikk sølv.
Interstellar
Interstellar er en britisk-amerikansk science fiction-film fra 2014. Filmen er regissert av Christopher Nolan, som også har skrevet manuset i samarbeid med broren Jonathan Nolan. Matthew McConaughey, Anne Hathaway, Jessica Chastain, Casey Affleck, Michael Caine, Topher Grace, Wes Bentley, John Lithgow og Ellen Burstyn er blant skuespillerne som spiller i filmen.
Handlingen tar for seg teorier innenfor gravitasjon, astrofysikk, sorte hull og relativitetsteorien. Kip Thorne fungerte som vitenskapelig konsulent.
Handling
En plantesykdom er i ferd med å ødelegge verdens avlinger og atmosfæren da tidligere NASA-pilot Cooper får tilbudet om å delta i et oppdrag der mannskapet skal lete etter nye beboelige verdener. Målet er et planetsystem som går i bane rundt et supermassivt sort hull med hundre millioner ganger solens masse som roterer med 99,8 prosent av lysets hastighet. Veien dit går gjennom et 2 kilometer bredt ormehull hvorav den ene åpningen befinner seg ved Saturn og den andre åpningen nær det sorte hullet kalt Gargantua, som befinner seg i en fjern galakse 10 milliarder lysår fra jorden.
Produksjon
Dette er den første filmen siden Christopher Nolans debut Following hvor Wally Pfister ikke står for kinematografien. Pfister valgte i stedet å fokusere på sin regidebut for Transcendence (2014). Nolan hyret dermed inn Hoyte van Hoytema, som tidligere har arbeidet med La den rette komme inn (2008) og Muldvarpen (2011), som sjef for kinematografien.
Steven Spielberg var i mange år ment til å regissere prosjektet, og hyret inn Jonathan Nolan til å skrive manus. Men Spielberg valgte å gjøre andre prosjekter i stedet, og etter at han trakk seg definitivt, foreslo Jonathan Nolan sin bror Christopher som regissør i stedet. Spielberg ble imidlertid igjen som produsent.
Priser og nominasjoner
Interstellar ble nominert til fem Oscar-statuetter. Disse var for beste originalmusikk, beste lyd, beste lydklipp, beste produksjonsdesign og beste visuelle effekter. Filmen vant prisen i sistnevnte kategori. I tillegg ble Interstellar nominert til Golden Globe for beste originalmusikk.
Edgar Snow
Biografi
Snow studerte journalistikk ved University of Missouri, men flyttet til New York før slutteksamen. Han hadde tjent noen penger på aksjer og solgte seg ut før børskrakket i 1929. Han flyttet til Kina i 1928 og ble der til 1941, og fikk således med seg viktige år av den kinesiske borgerkrig. I den perioden skrev og utgav han et stort antall artikler og bøker. Han arbeidet også for den kinesiske regjering i Beijing. I 1937 utgav ham den boken som gjorde ham verdenskjent, Rød stjerne over Kina (Red Star Over China), en skildring av den revolusjonære bevegelse som skulle lede til opprettelsen av Folkerepublikken Kina. Han hadde vært i kommunistenes baseområde i Shaanxi-provinsen og hatt utførlige samtaler med Mao Zedong i Bao'an sommeren 1936.
Boken var et propagandakupp for de kinesiske kommunistene i sinn alminnelighet og for Mao i sin særdeleshet. Det var Mao som hadde bedt kontakter i Shanghai om å finne en egnet amerikansk journalist som kunne benyttes for å tegne et fordelaktig bilde av begivenhetene. Boken Rød stjerne over Kina er for det meste resultatet av de lange intervjuer som Mao Zednong og noen andre kommunistledere gav Snow de tre måneder sommeren 1936 da han oppholdt seg i det kommunisiske baseområdet. Lite ble der overlatt til tilfeldighetene; man gikk langt i å teilrettelegge slik at journalisten skulle få et fordelaktig inntrykk. Mange av de opplysninger Snow ble furnert med, var voldsomme forvrengninger. For eksempel ble boken retningsgivende for det inntrykk av Mao Zedongs personlige heroisme under «den lange marsjen» som skulle bre seg. Militære seirer ble overdrevet eller til og med oppdiktet. Meget ble fortiet - han fikk ikke tak i at det bygde seg opp store spenninger mellom Mao og de Stalin-tro i kommunistpartiet. Snow kunne heller ikke gjengi de mørkere sider ved kommunistenes fremferd - han ble holdt uvitende om den terror, tortur og mord. Men til tross for sine store mangler, gav likevel boken mye presis og verdifull innsikt.
Snow vendte hjem til USA i 1941 med sin amerikanske hustru Helen Foster. På grunn av hans gamle bånd til kommunistene ble livet hans vanskelig under mccarthyismen, og han ble tvunget til å forlate fedrelandet i 1950-årene. Han flyttet til Sveits, men beholdt sitt amerikanske statsborgerskap.
Han var tilbake i Kina i 1961 og 1964 og intervjuet Mao Zedong og Zhou Enlai. I 1970 reiste han en siste gang til Kina og ble da fortalt gjennom et intervju av Mao i desember at president Richard Nixon ville være en velkommen gjest, enten som USAs president eller som turist og privatperson. Dette besøket skulle etter hvert føre videre til normaliseringen av de sino-amerikanske forbindelser, selv om Snow ikke ble kreditert. Washington fikk først senere vite om intervjuet og hadde gjennom helt andre kanaler allerede forberedt Nixons besøk. Snow døde av kreft den 15. februar 1972, omtrent samtidig som president Nixon reiste til Kina. Hans levninger ble delt i to; halvparten av hans aske ble spredt på Pekinguniversitetets område i Beijing.
Golgiapparat
Golgiapparat er en organelle i cellen hvor glykoproteiner som dannes i cellen gjøres ferdig og lagres, golgiapparatet er kontrollsenteret for proteinsorteringen. Det består av en rekke avflatede membransekker, cisterner, som ligger veldig tett sammen. De henger ikke sammen med endoplasmatisk retikulum (ER), men har en forbindelse ved at vesikkler som snøres av fra ER, smelter sammen og danner nye cisterner. Slik blir proteiner overført fra ER til golgiapparatet. Apparatet raffinerer, pakker og leverer ferdig syntetiserte proteiner fra ER.
Mabel’s Wilful Way
Mabel's Wilful Way er en amerikansk stumfilm fra 1915, regissert av Roscoe Arbuckle.
Jul med den lille traktoren Gråtass
Jul med den lille traktoren Gråtass er et musikkalbum med Gråtass og vennene hans, utgitt i 2001. Albumet inneholder både nye og gamle julesanger som også var med i filmen Låvedans som ble utgitt året etter.
Harry Potter og fangen fra Azkaban
Harry Potter og fangen fra Azkaban er den tredje boken i J.K. Rowlings serie om Harry Potter. Boka ble gitt ut i England (som Harry Potter and the Prisoner of Azkaban) i 1999, og den norske oversettelsen (ved Torstein Bugge Høverstad) kom året etter.
Handling
Boken starter sommeren før Harry skal begynne sitt tredje år på Galtvort høyere skole for hekseri og trolldom. Hjemme hos Dumlingene kommer han i skade for å blåse opp tanta si, og dermed tror han at han er utvist fra skolen, fordi det ikke er lov å bruke magi utenfor skolen. Fortvilet forsøker han å stikke hjemmefra, men like ved der han bor, blir han skremt av en stor, svart hund. Så blir han plukket opp av Fnattbussen, som kjører ham til Diagonallmenningen, det magiske området i London. Der treffer han selveste magiministeren, Kornelius Bloeuf, som forteller at det lille regelbruddet Harry gjorde ikke spiller noen rolle. Han treffer også vennene sine, Ronny Wiltersen og Hermine Grang.
På skolen har de igjen fått en ny lærer i Forsvar mot svartekunster, nemlig Remus Lupus. Han lærer Harry å forsvare seg mot desperanter. Siden Harry og vennene hans har begynt i tredje klasse, kan de velge fag. Harry og Ronny ender opp med clairvoyance, spådomskunst, med den veldig snedige Rakel Rummelfiold som lærer. Det blir også action på skolen, fordi Sirius Svaart har brutt seg inn, uten å finne det han lette etter.
Harry får et spesielt kart, Ukruttkartet, av de rampete tvillingbrødrene til Ronny, Fred og Frank. På kartet kan man se hele Galtvort-borgen med alle de hemmelige gangene, og enda bedre, alle personene som befinner seg inne i borgen. Ikke så lenge etter får Harry en fin sopelime av en ukjent person, men siden husstyreren i Griffing, Minerva McSnurp, mistenker den for å være en felle sendt av Sirius, får han ikke beholde den. Men han får den igjen før den andre kampen.
Og ganske riktig, den natta skjer det svært mye. Den store hunden som skremte Harry sist sommer, viser seg igjen og drar med seg Ronny under et stort tre som heter Prylepilen (fordi den pryler alle som kommer innen rekkevidde). Harry og Hermine må redde vennen sin, og følger etter. Hunden viser seg å være Sirius Svaart, som er en animagus (kan gjøre seg om til et dyr). Han sier at det er ikke Harry han vil ha tak i, men kjælerotta til Ronny. Lupus har fulgt etter dem inn i treet og blir overrasket når han får høre Sirius' fortelling. Severus Slur kommer også, men Harry, Ronny og Hermine avvæpner ham.
Trond Erik Henriksen
Trond Erik Henriksen (født 22. mars 1966 i Oslo) er en norsk programleder og sosialarbeider som i 1990-årene ble kjent gjennom sin deltagelse i dokumentarfilmen Store Gutter Gråter ikke (1995). I denne forbindelse utga han også sangen Skyter meg julaften på en CD-singel til inntekt for det forebyggende arbeidet i skoleverket.
Harry Potter og fangen fra Azkaban
Handling
Rotta til Ronny er også en animagus, til Ronnys store forskrekkelse. Lupus og Sirius tvinger den til å ta sin egentlige form, som trolmannen Petter Pittelpytt. Det er han som egentlig var ansvarlig for at Harrys foreldre døde. Sirius er Harrys gudfar, og det var ganske riktig han som sendte sopelimen, men ikke som en felle. Alt ser ut til å ordne seg.
Trond Erik Henriksen
Henriksen har vært rusmisbruker i mange år og ble på begynnelsen av 1990-årene omtalt som Norges farligste forbryter etter at han var med på kidnappingen av en politimann og en båtvakt i Horten.
Harry Potter og fangen fra Azkaban
Handling
Men da de er på vei ut av treet igjen, med Pittelpytt bundet og Slur fortsatt besvimt, kommer fullmånen opp. Lupus er dessverre en varulv, og han blir omvandlet til et livsfarlig uhyre. I forviklingene stikker Pittelpytt av igjen, og Rummelfiolds spådom går i oppfyllelse. Slur våkner opp og leverer Sirius til magiministeren. Ronny er skadet etter å ha blitt overfalt av Sirius i hundeskikkelse tidligere på kvelden, så Harry og Hermine må redde Sirius, som altså er uskyldig. Ved hjelp av tidsvenderen som Hermine har, reiser de tilbake i tid, redder Gygrids dødsdømte hippogriff i farta, Harry redder fortids-seg selv og Sirius fra en mengde desperanter, og til slutt får de Sirius til å fly av sted på hippogriffen slik at begge overlever.
Trond Erik Henriksen
Han har arbeidet innenfor det forebyggende i skoleverket i mange år og har besøkt over 50,000 ungdommer over hele Norge. Han har vært aktiv i samfunnsdebatten de siste 15 årene og ble også kjent som Leder for Folk for Jagland under Stortingsvalget 1997.
Harry Potter og fangen fra Azkaban
Handling
Skal man tro spådommen til Rummelfiold, er Voldemort i ferd med å reise seg igjen, og Sirius, som kunne vært som en far for Harry, er fortsatt ettersøkt. Men om ikke annet vet Harry mye om ting som skjedde før han ble født (og like etter), som også vil spille/allerede har spilt en stor rolle i livet hans. Faren hans, Jakob Potter, var på Galtvort bestevenner med Remus Lupus, Sirius Svaart og Petter Pittelpytt, som senere skulle svike ham. Sirius, Petter og Jakob var animaguser for å holde varulv-Remus med selskap. Faren til Harry kunne gjøre seg om til en hjort. Det er også disse fire som i sin tid lagde Ukruttkartet.
Trond Erik Henriksen
Trond Henriksen arbeidet som programleder i Radio Prime Halden i fire år. Han var også en kort periode innom P5 Østfold. Nå arbeider han for Kirkens Bymisjon i Halden.
Harry Potter og fangen fra Azkaban
Handling
Handlingen i boka er lagt til skoleåret 1993/1994.
Trond Erik Henriksen
Tittelen til Knut Storbergets bok om forbrytelser, straff og forsoning Det er dine øyne jeg ser er hentet fra en hendelse i Trond Henriksen sitt liv.
Den 7. september 2016 utga han selvbiografien Ingen murer er for høye, som fikk terningkast 5 av Ingvar Ambjørnsen i Dagbladet. Også andre anmeldere var positive.
I 2018 mottok han Østfoldprisen for sin innsats for mennesker som står utenfor samfunnet.
Universitetsdemokrati
Universitetsdemokrati er forestillingen om at universitetet best styres med demokratisk deltagelse av de ansatte, ofte spesielt de faglige ansatte. Begrunnelsen for denne styringsnorm er av ulik art, men er ofte knyttet opp mot forestillingen om at de ansatte ved universitetet er samfunnskritiske intelektuelle og/eller innehar spesielle kunnskaper som pålegger dem et spesielt samfunnsansvar. Disse tankene betyr at institusjonen i kraft av sin karakter har en annen form for styring enn bedrifter som ledes for maksimering av profitt.
Mormor og de åtte ungene i byen
Mormor og de åtte ungene i byen er en norsk familiefilm fra 1977, regissert av Espen Thorstenson. Han har også regissert den andre filmen, Mormor og de åtte ungene i skogen som kom to år senere. Anne-Cath. Vestly har hovedrollen som mormor i begge filmene og hun har skrevet bøkene som filmene er basert på.
Filmen har også gått som TV-serie på NRK.
Harald Lone
Harald Lone (født 4. juli 1929, død 26. oktober 1996) var en norsk diplomat og advokat.
Lone hadde juridisk embetseksamen fra Universitetet i Oslo.
Etter å ha gjennomført Utenriksdepartementets aspirantkurs i 1961 var han stasjonert flere steder. I 1989 ble han utnevnt til norsk ambassadør i Irak. Ved utbruddet av Gulfkrigen i august 1990 fikk han hjerteinfarkt og måtte forlate posten. Kjell Harald Dalen var chargé d'affaires ved ambassaden på det tidspunktet, og George Khoury var generalkonsul. Flukten fra Irak gikk via Amman i Jordan og ble omtalt i norsk og internasjonal media.
Utmerkelser
Lone ble utnevnt til kommandør av St. Olavs Orden i 1987.
Tanfoglio Force
Pistolen har ramme i polymer, og ble introdusert i 1997. I 1999 kom Tanfoglio Force 99 med en nydesignet ramme. Pistolene blir importert til USA av European American Armory Corporation (EAA) under navnene Witness Polymer (Force) og Witness Polymer P (Force 99). Pistolene er bygget på Tanfoglio Combat, som har stålramme.
Otto Gjerdrum
Otto Adolph Gjerdrum (født 6. desember 1831 i Kristiania, død 7. mars 1908 samme sted) var en norsk forretningsmann, jurist og hoffjegermester. Han var sønn av embetsmann og forretningsmann Ole Gjerdrum og hustru Mette Alette (født Krohn). Han var gift med Ingeborg Birgitte Wergeland (1847-1868), datter av Harald Nicolai Storm Wergeland.
Gjerdrum tok artium i 1851 og ble i 1856 cand.jur. Han engasjerte seg i næringslivet og var medeier i Nydalens Compagnie, der han fra 1858 til 1889 var bestyrer. Gjerdrum ble i 1863 underrettssakfører. Han var også aktiv i jeger- og fiskersaken og satt i direksjonen i Norsk Jeger- og Fiskerforening. I 1870 ble Gjerdrum utnevnt til hoffjegermester ved Det kongelige hoff i Oslo.
Gjerdrum mottok en rekke utmerkelser for sitt virke. I 1885 ble han utnevnt til ridder av St. Olavs Orden. Han mottok Kong Oscar IIs jubileumsmedalje og var kommandør av 2. klasse av Vasaordenen. Han var også offiser av Æreslegionen og offiser av det franske akademi, offiser av Oranje-Nassau-ordenen og mottok 4. klasse av Den røde ørns orden.
Stabburveien (Oslo)
Stabburveien var en vei på Tåsen i bydel Nordre Aker i Oslo. Den gikk i en bue på vestsiden av Maridalsveien, fra sør for Store Ringvei til nord for den.
Colesbukta
Colesbukta er en 4,5 km bred bukt på sørsiden av Isfjorden, nordvest på Nordenskiöld Land på Spitsbergen, Svalbard. Colesbukta ligger omtrent midtveis mellom Adventfjorden (Longyearbyen) og Grønfjorden (Barentsburg). I Colesbukta er det rikt planteliv, blant annet med multe som ellers er svært uvanlig på Svalbard.
Rød stjerne over Kina
Rød stjerne over Kina (Red Star Over China) er en bok av den amerikanske journalisten Edgar R. Snow, utgitt i 1937, på norsk i 1972. Snow bodde i Kina i 1930-årene og var blant dem som fulgte den kinesiske borgerkrig fra innsiden.
Colesbukta
Historie
En oppdagelsesreisende navnga stedet etter Coles Park. Tidvis ble navnet også uttrykt med Coal, Kohle, altså «kullbukta».
Rød stjerne over Kina
Boken skildrer de måedene som forfatteren tilbrakte med Kinas «Røde armé» under borgerkrigen. Boken har biografisk materiale om en rekke sentrale personer fra begge sider av konflikten, blant annet av Máo Zédōng. Den har også en levende skildring av «den lange marsjen».
Colesbukta
Historie
I 1873 satte fangstmann Ole Barth Tollefsen opp ei fangsthytte innerst i Colesbukta for reinjakt, kalt Barths Minde. Deretter ble det i 1909 satt opp en ny gamme i vest nesten ute på Kapp Laila, av Hans Jørgensen Furfjord. Den ble senere overtatt av Daniel Nøis, men i 1919 overført til en direktør i Northern Exploration Company. Nøis oppga samme år å ha «okkupert» fangstområdet i Colesbukta.
Rød stjerne over Kina
Boka hadde en stor innflytelse i myteskapingen om kommunistgeriljaen og «den lange marsjen» for et vestlig publikum. Enkelte hevder at det neppe hadde vært mulig å skape en maoistisk bevegelse i vesten på 1970-tallet dersom det ikke hadde vært skrevet et politisert dokumentar av den typen Snow skrev. Máo oppfattet selv Snow som et av sine hovedpropagandainstrumenter og inviterte han i ettertid gjentatte ganger til Kina.
Colesbukta
Historie
Lengre øst i bukta okkuperte Rusanov på vegne av et russisk selskap de mulige, østlige kullfeltene i 1912, og overdro disse til det britiske Anglo-Russian Grumant Co Ltd - som drev kullgruve her 1926-27. Dette feltet ble, i likhet med feltene i Grønfjorden lengre vest, overtatt av Arktikugol i 1932. Det russiske kullgruveanlegget Grumantbyen ble bygget opp senere gjennom ekspansjon vestover fra Colesbukta, og beholdt utskipningshavnen innerst i buktas østside. Havneforholdene var for dårlige i Grumant, derfor bygde russerne en jernbanelinje mellom de to stedene slik at kullet ble fraktet til Colesbukta og skipet sørover derfra.
På østsiden av bukta ligger Rusanovodden og på vestsiden ligger Kapp Laila. Hvert år går et populært hundespannløp fra Longyearbyen til Kapp Laila, hvor deltakerne snur og returnerer mot Longyearbyen. Scooterløypene til Longyearbyen går gjennom den isfrie Colesdalen som munner ut i bukta fra øst. Scooterløypa vestover til Barentsburg går langs kysten. Sørover går det scooterløyper via Colesdalen til Reindalen og Sveagruva. De største fjellene over bukta og dalen er Lindholmfjellet (965 m) og Nathorstfjellet (887 m).
Kulturminner
Colesbukta har om lag 63 registrerte kulturminner, flest i øst mot Grumantbyen. Regnet fra vest (Kapp Laila) via elvedeltaet og øst til og med tettstedet Coles Bay, innbefatter de viktigste kulturminnene:
Området inngikk i Fangstområde 10 (Colesbukta) i den norske fangstadministrasjonen i mellomkrigstiden.
Montsant
Montsant  Denominació d’Origen  er et vindistrikt i Catalonia i Spania. Distriktet ligger i provinsen Tarragona, ca. 100 km vest for Barcelona, og er oppkalt etter Montsant-fjella (Sierra de Montsant).
Ekliptikken
Ekliptikken er den imaginære sirkelen på himmelkulen som solen beveger seg over i løpet av ett år. Den ligger i baneplanet for jordbanen rundt solen. Siden jordaksen er skråstilt i forhold til ekliptikken, har solen i senit, sett fra ekvator en vandring fra loddrett over hodet ved jevndøgnene til mindre enn 23°26′17,5″ nord eller syd. Solen blir da i senit over Krepsens vendekrets i nord ved sommersolverv og Stenbukkens vendekrets i syd ved vårt vintersolverv.
Montsant
Montsant, som tidligere var en del av Tarragona DO, fikk sitt Denominació d’Origen i 2003.
Ekliptikken
Ifølge TV-programmet Norsk attraksjon, som ble sendt på NRK1 26. september 2009, lå polarsirklene sommeren 2009 på bredde 66°33′42,5″. Dermed lå vendekretsene på bredde 23°26′17,5″ og ekliptikkhelningen var 23°26′17,5″ på samme tid. Fordi jordaksens aksehelning nå langsomt reduseres med ca. 0,46″ per år, beveger vendekretsene seg for tiden mot ekvator med ca. 0,46″ (ca. 14,15 m ) per år. Tilsvarende beveger den nordlige polarsirkelen seg nordover
Dyrekretsen befinner seg i et belte omkring ekliptikken. Solen, månen og alle de planetene som kan ses med det blotte øye, befinner seg innenfor dyrekretsens grenser. Solens vandring gjennom dyrekretsen er en gammel kalenderinndeling som i dag brukes i astrologien til å lage horoskoper med.
Madame Butterfly (1915)
Madame Butterfly er en amerikansk stumfilm fra 1915, regissert av Sidney Olcott.
Montsant
Geologi og jordsmonn
Vinmarkene ligger på ca. 400 moh. i dalsida i et berglendt landskap, vekslende med olivenlunder og skogkledde lier. Jorda veksler mellom kalkrik leire og forvitringsjord av granitt og skifer.
Madame Butterfly (1915)
Handling
Historien følger en japansk kvinne, og tragedien som følger når hun forelsker seg i en amerikansk marine-offiser.
Montsant
Klima
Klimaet er middelhavsklima med en viss kontinental påvirkning. Somrene er tørre, og det meste av årsnedbøren på 650 mm faller om høsten. Haglskurer og frost kan forekomme. Temperaturen når opp i 30 °C om sommeren og faller til -5 °C om vinteren.
Druesorter
Godkjente hvite sorter er: Chardonnay, Garnacha, Macabeo, Moscatel, Pansal, Parellada og Trobat. Godkjente røde sorter er: Cabernet Sauvignon, Mazuela, Garnacha, Merlot, Monastrell, Picapoll, Syrah og Tempranillo
Stortingsvalget 1853
Stortingsvalget 1853 ble avholdt i 1853 i Norge som indirekte valg til det 14. ordentlige storting. Det 14. ordentlige storting var samlet 1. februar 1854 til 13. september 1854.
Parlamentarismen var ikke innført, så statsrådet fungerte uten formell kontakt med stortinget.
Valgordning
I hvert prestegjeld hadde sognepresten ansvar for å holde valgting som utpekte valgmenn. Sognepresten hadde også ansvaret for å vite hvem som var kvalifisert for stemmerett. Hvert kjøpsted holdt valgting og oppnevnte én valgmann for hver femti stemmeberettigede. Hvert prestegjeld på landet oppnevnte én valgmann for hvert påbegynte 100 stemmeberettigede.
Valgmennene møttes til valgmannsting. På landet hadde hvert av de sytten amtene valgmannsting, og utpekte inntil fire av 67 stortingsrepresentanter. 5-14 valgmenn skulle velge én stortingsrepresentant, 15-24 skulle velge to, 25-34 valgte tre, flere enn 34 valgte fire.
Kjøpstedene var oppdelt i 24 valgdistrikter. Disse valgdistriktene hadde én eller flere representanter, dels valgte flere kjøpsteder sammen én representant. En kjøpstad med færre enn 150 stemmeberettigede (Molde, Grimstad, Hamar, Drøbak, Hammerfest, Levanger, og Holmestrand) valgte tingmann sammen med nærmeste større kjøpstad. 3-6 valgmenn i en kjøpstadsvalgkrets hadde én representant, 7-12 hadde to, 11-14 hadde tre, flere enn 14 hadde fire.
Kvalifisert for stemmerett var menn over 25 år med eiendom av en viss størrelse. I tillegg var embedsmenn og rettighetsmenn i Finnmark kvalifisert. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett.